kombinácia liekov na bolesť
Dobrý deň prajem,
Pre veľké bolesti v nohe užívam ZARACET na noc. Nakoľko jeto ťažký liek,ktorý mi síce umožní ako tak sa vyspať, ale cez deň sa mu vyhýbam. I keď je menej účinný cez deň by som chcel užiť Flector Rapid. Môže byť takáto kombinácia? Ak nie, môžem Vás poprosiť o iný tip? Ďakujem
Dobrý deň,
ďakujeme za Vašu otázku.
Súčasné dlhodobé podávanie paracetamolu (liečiva obsiahnutého v lieku Zaracet) a nesteroidového antiflogistika (prítomného vo Flectore) vo vyšších dávkach zvyšuje riziko nežiadúcich účinkov na obličky. Dlhodobá kombinácia sa preto neodporúča. Krátkodobá liečba veľmi silnej bolesti, ktorá je pod lekárskym dohľadom, je však možná. Rovnako je to aj pri ďalších voľnopredajných liekoch na tlmenie bolesti (kyselina acetylsalicylová, ibuprofen, paracetamol). Dlhodobé tlmenie bolesti je v kompetencii lekára, ktorý pozná Váš celkový zdravotný stav a aj všetky užívané lieky. Preto je potrebné konzultovať terapiu priamo s ním.
Prajem skorú úľavu do ťažkostí.
S pozdravom
Mgr. Emma Halás Haluščíková